呢間餐廳已經食過好多好多次，今晚本身諗住係屋企煮麵算，7點幾朋友先搵我食飯🙄，好彩仲未煮，咁就出去食啦。突然間好想食霸王雞，剛巧朋友又未食過，咁就出發去喇。8點幾去到，門口應該有超過10個人排隊，人多係好正常不過既事。朋友話唔算太餓，所以我哋都係點左個'霸王雞菜飯'和'滷水拼盤三款'霸王雞菜飯，大碟，雞肉嫩滑，芽菜入味， 薑蔥鋪滿面，最鐘意就係芽菜🤣，價錢黎講係超抵👍🏻👍🏻滷水拼盤：有豬頸肉、豬大腸、鹹豬手片，最鐘意就係豬頸肉真係無得輸👍🏻👍🏻👍🏻